Diari Oficial de la Generalitat Valenciana


Sumari del DOGV 9223, del 25-11-2021 (2021/11259)

RESOLUCIÓ de 18 de novembre de 2021, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les subvencions per a entitats locals per a projectes d'inversió en matèria de construcció i obres en l'àmbit de la igualtat i les polítiques inclusives convocades per a l'exercici 2021-2022.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9223

Data del DOGV
:   25-11-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/11642


Data del document
:   18-11-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 18 de novembre de 2021, de la Vicepresidència i Conselleria d'Igualtat i Polítiques Inclusives, per la qual es concedeixen i es dona publicitat a les subvencions per a entitats locals per a projectes d'inversió en matèria de construcció i obres en l'àmbit de la igualtat i les polítiques inclusives convocades per a l'exercici 2021-2022. [2021/11540]  
  
Vistes les sol·licituds d'ajuda presentades per a projectes d'inversió en matèria d'obres en l'àmbit de la igualtat i les polítiques inclusives resulten els següents,  
  
Antecedents de fet  
  
Primer. Conforme al que es preveu en l'article 17 de la Llei 38/2003, de 17 de novembre, general de subvencions, així com en l'article 165 de la Llei 1/2015, de 6 de febrer, d'hisenda Pública, del sector públic instrumental i de subvencions, es va aprovar l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives (d'ara en avant Ordre de bases), per la qual s'estableixen les bases reguladores per a la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives (DOGV 8796, de data 23.04.2020).  
Segon. Mitjançant Resolució de 10 de maig de 2021, de la Vicepresidència i Conselleria d'Igualtat i Polítiques Inclusives (d'ara en avant resolució de convocatòria), es convoquen, per als exercicis 2021-2022, subvencions per a entitats locals i entitats sense ànim de lucre per a projectes d'inversió en matèria d'equipament, i obres en l'àmbit de la igualtat i les polítiques inclusives (DOGV 9083, de data 13.05.2021).  
  
Tercer. A l'empara d'aquesta convocatòria s'han presentat 270 sol·licituds de subvenció corresponents a actuacions dirigides a la construcció i reforma de centres, programes i serveis gestionats per entitats locals o entitats sense ànim de lucre del sistema valencià de serveis socials regulades per l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives.  
  
Poden ser objecte de subvenció les actuacions següents:  
Línia estratègica C: Construccions i obres.  
Sublínia C.1. Nova construcció, finalització d'edificis o espais que no estiguen en funcionament, i canvi d'ús de tot l'edifici destinats a:  
  
- Atenció primària bàsica en cas que la persona sol·licitant siga entitat local.  
- Tots els nivells d'atenció en el cas que la persona sol·licitant siga una entitat sense ànim de lucre  
Sublínia C.2. Obres de reforma de centres en funcionament i espais en els quals es desenvolupen:  
- Atenció primària bàsica i específica en cas que la persona sol·licitant siga entitat local  
- Tots els nivells d'atenció en el cas que la persona sol·licitant siga una entitat sense ànim de lucre  
Quart. Cada direcció territorial de la Vicepresidència i Conselleria d'Igualtat i Polítiques Inclusives, en el seu àmbit territorial, ha instruït els expedients rebuts i ha informat la Comissió de Valoració, prevista en l'article 13 de l'Ordre de bases, i ha certificat el compliment de les obligacions derivades de la Llei 38/2003, de 17 de novembre, general de subvencions, així com del compliment dels requisits per a procedir a la seua valoració.  
Cinqué. La Comissió de Valoració va realitzar la baremació corresponent de totes i cadascuna de les sol·licituds presentades que complien amb els requisits d'admissió, incloses en el certificat emés per les direccions territorials instructores, conforme als criteris establits en l'article 5 de l'Ordre de bases i el resolc seté i huité de la resolució de convocatòria i va formular proposta de concessió segons l'ordre de prelació obtingut conforme als criteris de baremació i fins a l'esgotament del crèdit disponible.  
Com a resultat de l'anterior procés, la Comissió de Valoració ha elevat a l'òrgan competent per a la seua resolució, la proposta per a resoldre les ajudes, conforme al contingut de l'acta subscrita per totes les persones que són membres d'aquesta.  
  
Fonaments de dret  
  
I. És competent per a resoldre aquest procediment el director general de la Direcció General d'Infraestructures de Serveis Socials, per delegació de la vicepresidenta i consellera d'Igualtat i Polítiques Inclusives, d'acord amb l'article 14.1 de l'Ordre 3/2020, de 17 d'abril, i el resolc nové, punt 4, de la Resolució de 10 de maig de 2021.  
  
II. El règim jurídic aplicable a la subvenció objecte d'aquesta resolució és el contingut en els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, així com el que s'estableix en la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives, i la Resolució de 10 de maig de 2021, de Convocatòria.  
  
III. La present subvenció es concedeix a l'empara del que es disposa en la citada Ordre 3/2020, de 17 d'abril, i la Resolució de 10 de maig de 2021, de convocatòria.  
IV. El pagament i justificació de la subvenció que es concedeix es realitzarà d'acord amb el que es disposa en l'article 16 de l'Ordre de bases i els apartats desé i onzé de la resolució de convocatòria.  
Vistos els preceptes legals citats, i altres de general aplicació, resolc  
  
  
Primer  
Adoptar la decisió presa per la Comissió de Valoració i reflectida en la corresponent acta de data 19 d'octubre de 2021, en els seus termes.  
  
  
Segon  
Tindre per desistides de la seua sol·licitud les següents entitats i per conclosos els procediments iniciats mitjançant els expedients seguidament referenciats, de conformitat amb el que es disposa en l'article 94 de la Llei 39/2015, del procediment administratiu comú de les administracions públiques:  
  
Línia C-sublínia C1  
  
Expedients Entitat CIF Província  
IFOBN/2021/008/03 MANCOMUNITAT INTERMUNICIPAL DE LA VALL DEL VINALOPÓ K9830817E ALACANT  
IFOBN/2021/011/46 AJUNTAMENT DE BENETÚSSER S4020114M VALÈNCIA  
IFOBN/2021/018/46 FUNDACIÓ GENERACIÓ AGRO 2050 COMUNITAT VALENCIANA D25509405 VALÈNCIA  
  
  
  
Línia C-sublínia C2  
  
Expedients Entitat CIF Província  
IFOBR/2021/0015/03 MANCOMUNITAT INTERMUNICIPAL DE LA VALL DEL VINALOPÓ B3567936U ALACANT  
IFOBR/2021/004/12 ASSOC. DE FAMILIARS PER ALS DRETS R58971450 CASTELLÓ  
IFOBR/2021/012/46 ASPROMISIVE U97807384 VALÈNCIA  
IFOBR/2021/069/46  
Resolc cinqué   
apartat ARCA DE NOÉ Z01736539  
 VALÈNCIA  
IFOBR/2021/080/46 MALALTIES RARES FED. ESPA F04349374  
 VALÈNCIA  
IFOBR/2021/091/46 ASSOCI. REMAR VALÈNCIA T03230213  
 VALÈNCIA  
IFOBR/2021/090/46 RESIDÈNCIA MARIA INMACULADA H0810505Z  
 VALÈNCIA  
  
  
Tercer  
Concedir les subvencions per a la realització d'obres de nova construcció, finalització d'edificis o espais que no estiguen en funcionament, i canvi d'ús de tot l'edifici destinats a centres, programes i serveis convocats per a l'exercici 2021 a les entitats que figuren en l'annex I de la present resolució i pels imports que en aquest annex s'indiquen.  
  
En el citat annex es detalla l'import assignat a cadascuna de les entitats que han superat la puntuació mínima, que és de 30 punts, atés l'ordre de puntuació, d'acord amb el que s'estableix en el resolc huité de la resolució de convocatòria i amb el límit dels crèdits establits en aquesta, així com en la línia estratègica per a la qual s'atorga la subvenció.  
  
  
Quart  
Concedir les subvencions per a la realització d'obres de reforma de centres en funcionament i espais en els quals es desenvolupen programes i serveis a les entitats que figuren en l'annex II de la present resolució i pels imports que en aquest annex s'indiquen.  
En el citat annex es detalla l'import assignat a cadascuna de les entitats que han superat la puntuació mínima, que és de 30 punts, atés l'ordre de puntuació, d'acord amb el que s'estableix en el resolc huité de la resolució de convocatòria i amb el límit dels crèdits establits en aquesta, així com en la línia estratègica per a la qual s'atorga la subvenció.  
  
  
Cinqué  
Denegar les subvencions a les entitats locals que figuren en l'annex III de la present resolució, per no haver obtingut la puntuació mínima conforme al que s'estableix en el resolc huité punt tercer de la resolució de convocatòria.  
  
Sisé  
Denegar les sol·licituds de les entitats que figuren en l'annex IV de la present resolució, per esgotament del crèdit disponible.  
  
Seté  
Excloure les sol·licituds de subvenció de les entitats que figuren en l'annex V pels motius que s'indiquen.  
  
Huité  
Autoritzar i disposar el crèdit a favor de les persones beneficiàries i pels imports que es detallen en els annexos I i II de la present resolució, a càrrec de la línia de subvenció S5229 i aplicació pressupostària 16.04.73 0153.010.55.8 (expedient comptable RA núm. 20847.024619)  
  
Nové  
El pagament de les subvencions concedides s'efectuarà, d'acord amb el que es disposa en l'article 16 de l'Ordre 3/2020, de 17 d'abril, i els apartats desé i onzé de la Resolució de 10 de maig de 2021, de la Vicepresidència i Conselleria d'Igualtat i Polítiques Inclusives.  
  
Conforme al que s'estableix en el resolc onzé de la resolució de convocatòria, s'anticiparà un 15 % de l'import de la subvenció després de la seua concessió sense garantia prèvia, que s'abonarà en l'anualitat 2021, la resta s'abonarà després de la justificació per la persona beneficiària de la totalitat de la despesa objecte de la subvenció atorgada.  
Tal com estableix el resolc quart de la resolució de convocatòria, el termini d'execució s'estableix des del dia 1 de gener de 2021 fins al 31 de desembre de 2022. La justificació es realitzarà conforme al que s'estableix en l'article 16 de l'Ordre de bases i el resolc desé de la resolució de convocatòria, i s'haurà de presentar abans de l'1 de febrer de 2023.  
  
  
Desé  
Els pagaments de la subvenció per a la realització d'obres s'efectuaran contra certificat d'obra expedit pel tècnic o tècnica competent i de conformitat amb el projecte presentat. En tot cas, la quantia a justificar es realitzarà sobre la despesa total de l'actuació objecte de subvenció.  
  
Les actuacions compreses en la línia C, sublínia C1, codi d'expedient IFOBN, referents a centres de nova creació, hauran de sotmetre's al procediment d'autorització establit en el Decret 59/2019, de 12 d'abril, del Consell, d'ordenació del sistema públic valencià de serveis socials, o si escau, caldrà haver obtingut el visat previ, abans de la finalització del termini de justificació. Així mateix, les obres consistents en la modificació d'un centre, quan afecten l'estructura o distribució interior i requerisquen llicència d'obres, sempre que modifiquen alguna de les condicions físiques del projecte tècnic pel qual es va concedir l'autorització de funcionament del centre o suposen ampliació d'aquest, hauran de sotmetre's al procediment d'autorització per modificació substancial conforme al preceptuat en els articles 34 del referit Decret 59/2019.  
  
  
Onzé  
L'incompliment del requisit de justificació en termini de les subvencions concedides o la justificació insuficient podrà donar lloc a la revocació o la minoració de la subvenció, amb exigència, si escau, del reintegrament de les quantitats indegudament percebudes i l'exigència de l'interés de demora des del moment del pagament de la subvenció, de conformitat amb el que es disposa en l'article 16 de l'Ordre 3/2020, de 17 d'abril, i l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que estableix aquesta llei i els articles 167 i següents de la Llei 1/2015, de 6 de febrer, d'hisenda pública, del sector públic instrumental i de subvencions.  
  
Dotzé  
Ordenar la publicació de la present resolució en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos a comptar des de l'endemà a la seua notificació, d'acord amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament recurs de reposició davant la vicepresidenta i consellera d'Igualtat i Polítiques Inclusives, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que puga interposar-se qualsevol altre que s'estime oportú.  
  
València, 18 de novembre de 2021.- El director general d'Infraestructures de Serveis (p. d. article 14.1 de l'Ordre 3/2020, de 17 d'abril): Enric Juan Alcocer.